Publication: Magyar Közlöny
Issue: MK-1999-39 (Year: 1999, Number: 39)
Era: 1990-2004
Section: az 1047/1999. (V. 5.) Korm. határozathoz
Paragraph Index: 164

1. Oktatás 1.1. Meg kell vizsgálni és ki kell dolgozni, hogy a jelenlegi szabályozórendszeren túl milyen eszközökkel lehet elősegíteni az óvodás és iskoláskorú hátrányos helyzetű gyermekek rendszeres óvodába járását és az iskolai mulasztások csökkentését. A feladat végrehajtásáról a Tárcaközi Bizottság érintett tagja évenként tájékoztatót készít a Tárcaközi Bizottságnak. Felelős: oktatási miniszter pénzügyminiszter belügyminiszter szociális és családügyi miniszter Határidő: folyamatos a tájékoztató első alkalommal történő elkészítése: 1999. december 31. 1.2. A hátrányos helyzetű, cigány tanulók eredményes középfokú oktatásához szükséges a kollégiumi férőhelyek növelése, különösen a több középfokú intézménnyel rendelkező városokban, megyeszékhelyeken. A kollégiumi férőhelyek növelésére irányuló fejlesztés mellett, a cigány kisebbség igénye esetén meg kell teremteni középfokú oktatási központok létrehozásának feltételeit Budapesten és Észak-kelet Magyarországon. Ennek érdekében a költségvetési törvény előkészítése során javaslatot kell tenni arra, hogy a pályázati lehetőségek között prioritást kapjon azoknak a fenntartóknak a támogatása, akik a fenti célok 1999/39. szám érdekében létesítenek vagy fejlesztenek intézményt. A feladat végrehajtásáról a Tárcaközi Bizottság érintett tagja évenként tájékoztatót készít a Tárcaközi Bizottságnak. Felelős: oktatási miniszter belügyminiszter pénzügyminiszter Határidő: folyamatos a tájékoztató első alkalommal történő elkészítése: 1999. december 31. 1.3. Az iskolarendszerből lemorzsolódó — különösen cigány — fiatalok és fiatal felnőttek szakképzettséghez jutását és foglalkoztatását komplex programok kidolgozásával és intézményi bevezetésével kell segíteni. E képzésifoglalkoztatási programok kidolgozásához fel kell használni a külföldi, valamint a korábbi Munkaügyi Minisztérium, illetve a Művelődési és Közoktatási Minisztérium PHARE programjainak tapasztalatait. A programoknak elő kell segíteniük az általános iskola sikeres befejezését. Felelős: oktatási miniszter szociális és családügyi miniszter Határidő: folyamatos program kidolgozására: 1999. december 31. bevezetésére: 2000. június 31. 1.4. A hátrányos helyzetű cigány fiatalok közép- és felsőfokú tanulmányait a jó tanulmányi eredményhez kötött ösztöndíjakkal, illetve a felsőfokú intézményekbe szóló sikeres felvételi vizsgák érdekében a cigány fiatalok egyetemi előkészítőkön való részvételét pályázatokkal kell támogatni. A pályázati rendszerek eredményessége érdekében kezdeményezni kell az ilyen típusú ösztöndíjakat, pályázatokat meghirdető állami, illetve közhasznú szervezetek, különösen közalapítványok együttműködését. A feladat végrehajtásáról a Tárcaközi Bizottság érintett tagja évenként tájékoztatót készít a Tárcaközi Bizottságnak. Felelős: oktatási miniszter Nemzeti és Etnikai Kisebbségi Hivatal elnöke Határidő: folyamatos a tájékoztató első alkalommal történő elkészítése: 1999. december 31. 1.5. Az egyéb területeken folyó programok eredményessége érdekében a Cigányügyi Tárcaközi Bizottságot tájékoztatni kell az oktatási miniszter által önállóan ellátott alábbi feladatokról:

Source: https://magyarkozlony.hu/hivatalos-lapok/4e760ef3fb5a324929f324f6b4416a10fa3b3229/dokumentumok/98d523080c4f2d95a2e8aacbe0e54e724e79def8/letoltes